Ամեն դեպքումՙ Սանասարյանի հայտարարությունը խոստովանություն է: Հայկ Մարությանինըՙ նույնպես: Ճիշտ է, Երեւանի քաղաքապետի ամենակարգին թեկնածուն հետո պարզաբանեցՙ ասելով, որ ինքը, երբ ասել է, թե մեր դեմ խաղ չկա, իրականում նկատի չի ունեցել, որ մեր դեմ խաղ չկա եւ երբ ասել է, որ մենք սպիտակ ուժեր են, իսկ մյուսներըՙ սեւ, նկատի չի ունեցել, որ մենք սպիտակ ենք, մյուսներըՙ սեւ: Ճիշտ է, «Իմ քայլը» դաշինքի կարգին համակիրները, որոնքՙ մեծ թվի պատճառով ժողովուրդ են կոչվում, որեւէ հանցավոր բան չգտան Հայկ Մարությանի հայտարարություններում, ավելինՙ ասացին, թե կարգին թեկնածուն դեռ մի բան էլ քիչ է ասել, բայց վարչապետ Փաշինյանն այս առիթով ասաց, թե Հայաստանում տեղի է ունեցել սիրո հեղափոխություն եւ իրենց բոլոր հայտարարությունները պետք է տեղավորվեն սիրո գաղափարախոսության մեջ, իսկ Հայկ Մարությանի հայտարարությունն իսկապես տեղ-տեղ ոչ ճիշտ էր ձեւակերպված: